2. 2 ลักษณะการประกอบธุรกิจ

(1) ประวัติความเป็นมา การเปลี่ยนแปลงและพัฒนาการที่สำคัญ

-   พ.ศ. 2505 ห้างหุ้นส่วนจำกัด ซิโน-ไทย เอ็นจีเนียริ่ง แอนด์ คอนสตรัคชั่น
    ได้จดทะเบียนจัดตั้งขึ้นด้วยทุนจดทะเบียน 500,000 บาท
    เพื่อดำเนินธุรกิจประกอบและแปรสภาพโครงสร้างเหล็กที่ใช้เทคนิคการเชื่อมและการดัดแปลงขั้นพื้นฐาน

-   พ.ศ. 2510 จดทะเบียนเป็นบริษัทจำกัด โดยใช้ชื่อว่า บริษัท ซิโน-ไทย เอ็นจีเนียริ่ง แอนด์
    คอนสตรัคชั่น จำกัด และได้ขยายธุรกิจจากงานโครงสร้างเหล็กสู่งานถังบรรจุภัณฑ์ปิโตรเลียม,
    ถังน้ำมันขนาดใหญ่, งานก่อสร้างโรงงานอุตสาหกรรม,
    งานเครื่องกลและงานติดตั้งเครื่องจักร

-   พ.ศ. 2535 บริษัทฯ ได้เข้าจดทะเบียนในตลาดหลักทรัพย์แห่งประเทศไทย
    และแปรสภาพเป็นบริษัทมหาชนในปี 2536 ด้วยทุนจดทะเบียน 300 ล้านบาท

-   พ.ศ. 2541 บริษัทฯ
    เข้าสู่กระบวนการปรับโครงสร้างหนี้เนื่องจากได้รับผลกระทบจากการเปลี่ยนแปลงระบบอัตราแลกเปลี่ยนเป็นแบบลอยตัว
    ต่อมาเมื่อวันที่ 4 กันยายน 2543 บริษัทฯ ได้ดำเนินงานตามแผนฟื้นฟูกิจการและเมื่อวันที่ 15
    ธันวาคม 2543 ศาลได้มีคำสั่งยกเลิกการฟื้นฟูกิจการ บริษัทฯได้ทำการเพิ่มทุนจดทะเบียนเป็น
    850 ล้านบาท เพื่อรองรับการแปลงหนี้เป็นทุนและเพื่อนำเงินสดมาชำระหนี้ตามแผนฟื้นฟูกิจการ

-   พ.ศ. 2542 เริ่มดำเนินการวางระบบ Oracle
    ในการควบคุมค่าใช้จ่ายในระบบการจัดซื้อและบัญชีการเงินเพื่อเพิ่มประสิทธิภาพในการทำงาน

-   พ.ศ. 2545 บริษัทฯ ได้ขยายงานก่อสร้างไปยังต่างประเทศ โดยบริษัทฯ
    ได้รับงานก่อสร้างในประเทศมัลดีฟส์ เป็นโครงการก่อสร้างอาคารบนเกาะ Hulhumale
    ซึ่งเป็นโครงการของ Hulhumale Development Unit สาธารณรัฐมัลดีฟส์ มูลค่างาน
    560,000,000 บาท (13,324,596.29 เหรียญสหรัฐ)

-   พ.ศ. 2546 บริษัทฯ ได้รับการรับรองมาตรฐานคุณภาพ ISO 9001 Version 2000
    ในงานประกอบและติดตั้งท่ออุตสาหกรรม (Piping) และงานโครงสร้างเหล็ก (Steel
    Structure)

-   พ.ศ. 2547 บริษัทฯ ได้รับการจัดอันดับเครดิตองค์กรจาก บริษัท ทริสเรทติ้ง จำกัด ที่ระดับ
    BBB+

-   พ.ศ. 2548 บริษัทฯ
    มีการเสนอขายหุ้นเพิ่มทุนให้กับบุคคลในวงจำกัดเพื่อนำเงินทุนที่ได้มารองรับการขยายงานก่อสร้างของบริษัทฯ
    ที่มีปริมาณมากขึ้นและมีมูลค่าโครงการสูงขึ้น
    โครงการก่อสร้างสำคัญที่ได้มีการลงนามในสัญญาในปี 2548 ได้แก่
    โครงการก่อสร้างระบบขนส่งมวลชนกรุงเทพมหานคร ส่วนต่อขยายสีลม,
    โครงการก่อสร้างระบบขนส่งทางรถไฟเชื่อมท่าอากาศยานสุวรรณภูมิและสถานีรับส่งผู้โดยสารอากาศยานในเมือง

การเปลี่ยนแปลงและพัฒนาการที่สำคัญในปี 2549

  ------------------------------------ -----------------------------------------------------------
  โครงการสำคัญที่มีการลงนามในสัญญาระหว่างปี   

  12 มกราคม                            ลงนามในสัญญาจ้างโครงการงานวางท่อเชื่อมส่งแก๊สโครงการโรงไฟฟ้าราชบุรี
                                       โดยมีบริษัท ราชบุรี พาวเวอร์ จำกัด เป็นผู้ว่าจ้าง

  20 มีนาคม                             ลงนามในสัญญาจ้างโครงการระบายน้ำบริเวณสนามบินสุวรรณภูมิ ส่วนที่ 3
                                       โดยมีกรมชลประทานเป็นผู้ว่าจ้าง

  15 พฤษภาคม                           ลงนามในสัญญาจ้างโครงการศูนย์ราชการกรุงเทพมหานคร (สัญญาที่ 2,4 และ
                                       5) โดยมีบริษัท ธนารักษ์พัฒนาสินทรัพย์เป็นผู้ว่าจ้าง

  29 พฤษภาคม                           ลงนามในสัญญาจ้างโครงการก่อสร้างทางหลวงพิเศษหมายเลข 7
                                       สายท่าอากาศยานสุวรรณภูมิ-ชลบุรี ตอน 5 โดยมีกรมทางหลวงเป็นผู้ว่าจ้าง
  ------------------------------------ -----------------------------------------------------------

นอกจากบริษัทฯ
จะได้รับความไว้วางใจจากลูกค้าให้ดำเนินงานในโครงการสาธารณูปโภคขนาดใหญ่ของประเทศแล้ว
ในปีที่ผ่านมาบริษัทฯ
ยังได้รับการประเมินผลการกำกับดูแลกิจการจากสมาคมส่งเสริมสถาบันกรรมการไทย (IOD)
ให้มีระดับการกำกับดูแลกิจการของบริษัทในภาพรวมอยู่ในเกณฑ์ดีมาก (Very Good)

(2) การประกอบธุรกิจ

บริษัทฯ มีการลงทุนในบริษัทย่อย บริษัทร่วมและกิจการร่วมค้าดังต่อไปนี้

บริษัทย่อย

บริษัท เอช ที อาร์ จำกัด

บริษัท เอช ที อาร์ จำกัด ประกอบธุรกิจพัฒนาอสังหาริมทรัพย์ มีธุรกิจหลักคือการให้เช่าห้องชุดสำนักงานอาคารซิโน-ไทย ทาวเวอร์ การให้บริการต่าง ๆ เช่น การรับฝากเอกสาร และจัดสิ่งอำนวยความสะดวกต่าง ๆ แก่ผู้เช่า เช่น อาคารจอดรถ สถานที่ออกกำลังกาย เป็นต้น นอกจากนี้ บริษัท เอช ที อาร์ จำกัด ยังมีกรรมสิทธิ์ในที่ดินรอการพัฒนาอีกหลายแห่ง ที่พร้อมจะดำเนินธุรกิจต่อไปในอนาคต

บริษัทร่วม

บริษัท ดีเคเค ซิโน-ไทย เอ็นจีเนียริ่ง จำกัด

บริษัทร่วมทุนระหว่างบริษัท เดงกิ โคเงียว จำกัด ประเทศญี่ปุ่นและบริษัทฯ
เพื่อประกอบธุรกิจผลิตเสาสื่อสารโทรคมนาคมแบบครบวงจร
โดยการนำเทคโนโลยีทางด้านวิศวกรรมในการผลิตและการก่อสร้างเสาสื่อสารและโทรคมนาคมที่ได้รับการถ่ายทอดเทคโนโลยีมาจาก
บริษัท เดงกิ โคเงียว จำกัด
มาร่วมกับความชำนาญในงานก่อสร้างและความพร้อมของบุคลากรของบริษัท ทำให้บริษัท ดีเคเค
ซิโน-ไทย เอ็นจีเนียริ่ง จำกัด สามารถให้บริการแก่ลูกค้าได้เป็นอย่างดี ธุรกิจหลักของบริษัท
ดีเคเค ซิโน-ไทย เอ็นจีเนียริ่ง จำกัด คือ
การออกแบบฐานรากและโครงสร้างของเสาสื่อสารและโทรคมนาคม
การผลิตโครงสร้างเหล็กสื่อสารและโทรคมนาคม การก่อสร้างและติดตั้งเสาสื่อสารและโทรคมนาคม
งานโยธา การซ่อมแซมและบำรุงรักษาเสาสื่อสารและโทรคมนาคม
และการตรวจสอบปรับปรุงและเสริมความแข็งแรงของเสาสื่อสารและโทรคมนาคม

กิจการร่วมค้า

บริษัทฯ ร่วมดำเนินงานในกิจการร่วมค้า ดังต่อไปนี้

กิจการร่วมค้า ที เอ็น เอ็น เอส เป็นการร่วมทุนระหว่างบริษัทฯ Taisei Corporation Nishimatsu Construction Co., Ltd. และ NKK Corporation เพื่อดำเนินโครงการวงแหวนอุตสาหกรรม (Industrial Ring Road) เป็นการก่อสร้างสะพานข้ามแม่น้ำเจ้าพระยา บริเวณถนนพระราม 3 ถึงถนนปู่เจ้าสมิงพราย

กิจการร่วมค้า ไทเซ-ซิโน-ไทย เป็นการร่วมทุนระหว่างบริษัทฯ และ Taisei Corporation เพื่อดำเนินโครงการก่อสร้างสะพานปากเกร็ดและถนนเชื่อมต่อ (สัญญาเลขที่ 1 : เส้นทางตะวันออก – ตะวันตก)

-   กิจการร่วมค้า ซิโน-ไทย-เอ.เอส. เป็นการร่วมทุนระหว่างบริษัทฯ และบริษัท เอ.เอส.
    แอสโซซิเอท เอนยิเนียริ่ง (1964) จำกัด
    เพื่อดำเนินโครงการติดตั้งโครงสร้างพื้นฐานของโครงการรบบขนส่งมวลชนกรุงเทพมหานคร
    ส่วนต่อขยายสายสุขุมวิทและสายสีลม ซึ่งกรุงเทพมหานครเป็นผู้ว่าจ้าง

-   กิจการร่วมค้า เอส เจ ดิเวลล็อปเมนท์ เป็นการร่วมทุนระหว่างบริษัทฯ และบริษัท บีอาร์
    ก่อสร้าง จำกัด เพื่อดำเนินโครงการก่อสร้างถนนสายพนมสารคาม-กบินทร์บุรีแบบรับเหมาช่วง

กิจการร่วมค้า เอส แอล เป็นการร่วมทุนระหว่างบริษัทฯ และบริษัท แอล ซี ทรานสปอร์ตและการพาณิชย์ จำกัด เพื่อดำเนินโครงการก่อสร้างคลองระบายน้ำสถานีสูบน้ำ สะพานยกระดับ พร้อมอาคารประกอบส่วนที่ 3 โครงการระบายน้ำ บริเวณสนามบินสุวรรณภูมิ

กิจการร่วมค้า บริษัท โตเมน เอ็นเตอร์ไพรส์ (กรุงเทพ) จำกัด/ บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) / บริษัท โทเทมส์ จำกัด

นโยบายแก่บริษัทย่อยหรือบริษัทร่วม

บริษัทฯ บริษัทย่อย และบริษัทร่วมมีกรรมการร่วมกันบางท่าน ซึ่งเป็นกรรมการที่บริษัทฯ
ส่งไปตามสัดส่วนการถือหุ้นของบริษัทฯ ในบริษัทย่อยและบริษัทร่วม
การบริหารงานและการกำหนดนโยบายของบริษัทย่อยและบริษัทร่วมจะถูกกำหนดโดยคณะกรรมการและผู้บริหารของบริษัทย่อยหรือบริษัทร่วมนั้น
ๆ

นโยบายในกิจการร่วมค้า

ในการเข้าร่วมโครงการในรูปแบบกิจการร่วมค้า
บริษัทฯจะร่วมกำหนดนโยบายการบริหารงานเพื่อความสำเร็จในงานตามที่ระบุในแต่ละสัญญาและก่อให้เกิดผลประโยชน์ที่เป็นธรรมแก่ผู้ร่วมทุนทุกราย
ทั้งนี้อำนาจในการกำหนดนโยบายกิจการร่วมค้า
การแบ่งผลกำไรขาดทุนจะขึ้นอยู่กับสัดส่วนในการลงทุนของแต่ละฝ่ายในกิจการร่วมค้านั้น ๆ

บริษัทฯไม่มีข้อกำหนดหรือข้อจำกัดใด ๆ ในสัดส่วนการลงทุนและการรับเหมาช่วงจากกิจการร่วมค้า
แต่จะทำการพิจารณาข้อเสนอและความน่าสนใจของแต่ละโครงการเป็นคราว ๆ ไป

ในกิจการร่วมค้า บริษัทฯจะได้รับสิทธิในการรับเลือกก่อน (First Right of Refusal)
ในการที่จะเป็นผู้รับเหมาช่วงในส่วนของงานโยธาและงานเครื่องกลซึ่งบริษัทฯ
ได้รับงานจากกิจการร่วมค้าเสมอมา

โครงสร้างกลุ่มบริษัทฯ (Corporate Group Structure)

โครงสร้างการถือหุ้นในกลุ่มบริษัทฯ

+------------------------+------------+--------+-------+-----+--------+
| บริษัท                   | ป          | ทุนช    | เปอร์เ | จ   | มูลค่าเ  |
|                        | ระเภทกิจการ | ำระแล้ว | ซ็นต์กา | ำนว | งินลงทุน |
|                        |            |        | รถือหุ้น | นหุ้น |        |
|                        |            | (บาท)  |       |     | (บาท)  |
|                        |            |        |       | (   |        |
|                        |            |        |       | หุ้น) |        |
+------------------------+------------+--------+-------+-----+--------+
| บริษัทย่อย                |            |        |       |     |        |
+------------------------+------------+--------+-------+-----+--------+
| บริษัท เอช ที อาร์ จำกัด    | พัฒนาอ      | 500,0  | 8     | 4   | 404,4  |
|                        | สังหาริมทรัพย์ | 00,000 | 0.90% | 0,4 | 99,950 |
| 32/11-12 ถ. สุขุมวิท 21   |            |        |       | 49, |        |
| คลองเตยเหนือ วัฒนา       |            |        |       | 995 |        |
| กรุงเทพ โทรศัพท์ +66 (0)  |            |        |       |     |        |
| 2259-8911 โทรสาร +66   |            |        |       |     |        |
| (0) 2259-8919          |            |        |       |     |        |
+------------------------+------------+--------+-------+-----+--------+
| บริษัทร่วม                |            |        |       |     |        |
+------------------------+------------+--------+-------+-----+--------+
| บริษัท ดีเคเค             | รับเห       | 8,0    | 3     | 27, | 2,7    |
| ซิโน-ไทย เอ็นจีเนียริ่ง จำกัด | มาติดตั้งงานร | 00,000 | 5.00% | 997 | 99,700 |
|                        | ะบบสายส่งแล |        |       |     |        |
| 151/6-9 หมู่ 6 ต.ลำตาเสา | ะโทรคมนาคม |        |       |     |        |
| อ.วังน้อย                |            |        |       |     |        |
| จ.พระนครศรีอยุธยา        |            |        |       |     |        |
|                        |            |        |       |     |        |
| โทรศัพท์ +66             |            |        |       |     |        |
| (0)3521-5014-6         |            |        |       |     |        |
|                        |            |        |       |     |        |
| โทรสาร +66 (0)         |            |        |       |     |        |
| 3521-5017              |            |        |       |     |        |
+------------------------+------------+--------+-------+-----+--------+
| บริษัทอื่นๆ                |            |        |       |     |        |
+------------------------+------------+--------+-------+-----+--------+
| บริษัท ไทยเมน            | ให้บ        | 12,3   | 1     | 4   | 2,3    |
| เทนแนนซ์ คอนแทรคติ้ง จำกัด | ริการดูแลและ | 20,000 | 9.00% | 67, | 39,810 |
|                        | บำรุงรักษาโร |        |       | 962 |        |
| เลขที่ 4 หมู่ที่ 6 ถนนสุขุมวิท  | งงานอุตสาหก |        |       |     |        |
| ต.บ้านฉาง อ.บ้านฉาง      | รรมขนาดใหญ่ |        |       |     |        |
| จ.ระยอง โทรศัพท์ +66 (0) |            |        |       |     |        |
| 3888-2490-2            |            |        |       |     |        |
|                        |            |        |       |     |        |
| โทรสาร +66 (0)         |            |        |       |     |        |
| 3888-2493              |            |        |       |     |        |
+------------------------+------------+--------+-------+-----+--------+
| บริษัท เอบิโก้ แลนด์ จำกัด   | พัฒนาอ      | 200,0  | 1     | 3   | 30,0   |
|                        | สังหาริมทรัพย์ | 00,000 | 5.00% | 00, | 00,000 |
| 401/1 ชั้น 5 หมู่ 8        |            |        |       | 000 |        |
| อาคารเอบิโก้ ถ.พหลโยธิน   |            |        |       |     |        |
|                        |            |        |       |     |        |
| ต.คูคต อ.ลำลูกกา         |            |        |       |     |        |
| จ.ปทุมธานี 12130         |            |        |       |     |        |
|                        |            |        |       |     |        |
| โทรศัพท์ +66 (0)         |            |        |       |     |        |
| 2992-5781              |            |        |       |     |        |
|                        |            |        |       |     |        |
| โทรสาร +66 (0)         |            |        |       |     |        |
| 2992-5878              |            |        |       |     |        |
+------------------------+------------+--------+-------+-----+--------+

(3) โครงสร้างรายได้

โครงสร้างรายได้ของกลุ่มบริษัท 3 ปีย้อนหลัง (ปี 2547-2549)

+----------------+-------------+-----+------+-----+------+----+------+
| ประเภทของรายได้ | ดำเนินงานโดย | 2   | %    | 2   | %    | 25 | %    |
|                |             | 549 |      | 548 |      | 47 |      |
+----------------+-------------+-----+------+-----+------+----+------+
| รายได้จากก      | บริษัทฯ       | 14, | 98   | 13, | 98   | 8  | 99   |
| ารรับเหมาก่อสร้าง | แล          | 664 | .97% | 073 | .97% | ,2 | .00% |
|                | ะกิจการร่วมค้า |     |      |     |      | 40 |      |
+----------------+-------------+-----+------+-----+------+----+------+
| รายได้จาก       | บริษัท เอช ที  | 43  | 0    | 38  | 0    | 35 | 0    |
| งานเช่าและบริการ | อาร์ จำกัด    |     | .29% |     | .29% |    | .42% |
+----------------+-------------+-----+------+-----+------+----+------+
| ส่วน            | กิจกา        | -   | -    | 10  | 0    | 4  | 0    |
| แบ่งกำไร(ขาดทุน) | รที่เกี่ยวข้องกัน |     |      |     | .08% |    | .04% |
|                |             |     |      |     |      |    |      |
| โดยวิธีส่วนได้เสีย  |             |     |      |     |      |    |      |
+----------------+-------------+-----+------+-----+------+----+------+
| รายได้อื่น        |             | 110 | 0    | 87  | 0    | 45 | 0    |
|                |             |     | .75% |     | .66% |    | .54% |
+----------------+-------------+-----+------+-----+------+----+------+
| รวม            |             | 14, | 100  | 13, | 100  | 8  | 100  |
|                |             | 817 | .00% | 209 | .00% | ,3 | .00% |
|                |             |     |      |     |      | 24 |      |
+----------------+-------------+-----+------+-----+------+----+------+

(4) เป้าหมายการดำเนินธุรกิจ

บริษัทฯ มีเป้าหมายมุ่งสู่การเป็นบริษัทวิศวกรรมและก่อสร้างชั้นนำของประเทศไทยและภูมิภาค
ที่จะส่งมอบผลงานให้แก่ลูกค้าในระดับมาตรฐานสากล